Vakarų pasaulis (serialas)

Vakarų pasaulis () – JAV mokslinės fantastikos, vesterno žanro televizijos serialas, sukurtas 1973 m. pasirodžiusio to paties pavadinimo filmo motyvais. Serialo įvertinimas interneto svetainėje „Rotten Tomatoes“ siekia 82 % teigiamų atsiliepimų.

Filmo veiksmo vieta – futuristinis pramogų parkas „Vakarų pasaulis“, sukurtas Laukinių Vakarų stiliumi, kuriame gyvena androidai. Pasiturintys žmonės šiame parke gali patirti įvairiausių nuotykių ir leisti sau viską, nebijodami pasekmių. Jie gali pajusti tikrą to laikmečio gyvenimą, nes ten gyvenantys robotai visiškai niekuo nesiskiria nuo gyvų žmonių. Speciali parką aptarnaujanti komanda taiso robotus, koreguoja jų atmintį ir vėl grąžina į parką savo vaidmeniui, tačiau įvairūs gedimai ir parko savininkų tarpusavio kova vis dažniau nukreipia veiksmą nuo planuoto scenarijaus.

Pagrindiniai aktoriai 
 Aktorius – vaidmuo
 Evan Rachel Wood – Dolores Abernati, vienas seniausių androidų, dirbančių parke. Nors jos vaidmuo yra fermerio dukra, ilgainiui galvoje užsilikę atsiminimai įtikina ją, kad visas šis pasaulis tėra apgaulė; 
 Thandie Newton – Meivė Mili, androidas, Svitouterio viešnamio šeimininkė; savo įtaka sugebanti paveikti žmones ir pradėti androidų pasipriešinimą;
 Jeffrey Wright – Bernardas Lou, „Vakarų pasaulio“ programavimo grupės vadovas, kaip vėliau paaiškėja – taip pat andriodas;
 James Marsden – Tedis Fludas, robotas, grįžtantis į Svitouterį tam, kad rastų Dolores;
 Ingrid Bolsø Berdal – Amistisė, žiaurus ir negailestingas robotas;
 Luke Hemsworth – Ešlis Stabsas, parko saugumo tarnybos viršininkas, atsakingas už svečių saugumą;
 Sidse Babett Knudsen – Tereza Kalen, parko kokybės skyriaus vadovė;
 Simon Quaterman – Ly Saizmoras, vienas iš „Vakarų pasaulio“ vadovų;
 Rodrigo Santoro – Hektoras Eskatonas, robotas;
 Angela Sarafyan – Klementina, viešnamio prostitutė, robotas;
 Shannon Woodward – Elzė Hjuz, viena iš parko programavimo komandos narių;
 Ed Harris – vyras juodais drabužiais, besilankanstis parke daugybę metų ir bandantis įminti šio veikimo paslaptis;
 Anthony Hopkins – Robertas Fordas, vienas iš „Vakarų pasaulio“ įkūrėjų, kurį naujieji parko akcininkai nori nušalinti nuo veiklos.

Pagrindiniai apdovanojimai 
 Auksinis gaublys (nominacija – geriausias serialas (2017), geriausia aktorė (E. R. Wood) (2017), geriausia antrojo plano aktorė (T. Newton) (2017, 2019)
 Emmy – geriausi spec. efektai (2017), geriausios šukuosenos (2017, 2019), geriausias grimas (2017, 2019), geriausia antrojo plano aktorė (T. Newton) (2019)
 Emmy nominacija – geriausi garso efektai (2017), geriausi kostiumai (2017, 2019), geriausias dramos serialas (2017), geriausi kinematografija (2017, 2019), geriausias montažas (2017, 2019), geriausias scenarijus (2017), geriausi aktoriai (A. Hopkins, E. R. Wood, J. Wright, T. Newton), geriausi spec. efektai (2019)
 Ekrano aktorių gildijos apdovanojimas (nominacija) – geriausia serialo aktorė (T. Newton)
 Saturno apdovanojimas – geriausias serialas (2017), geriausias antrojo plano aktorius (E. Harris) (2017)
 Saturno apdovanojimas (nominacija) – geriausi aktoriai (A. Hopkins, T. Newton, E. R. Wood, J. Wright) (2017)

Nuorodos 
 Oficiali svetainė

Išnašos 

JAV televizijos serialai
Mokslinės fantastikos serialai
Dramos (serialai)